HISTORIA V1TM ET MORTIS. 



AD1TUS. 



DE vita brevi, et arte longa, vetus est cantilena et 

 querela. Videtur igitur esse tanquam ex congruo, 

 ut nos, qui pro viribus incumbimus ad artes perficien- 

 das, etiam de vita hominum producenda cogitati- 

 onem suscipiamus, favente et veritatis et vitae Auc- 

 tore. Etsi enim vita mortalium non aliud sit, 

 quam cumulus et accessio peccatorum et aerumnarum, 

 quique ad aeternitatem aspirant iis leve sit lucrum 

 vitaa ; tamen non despicienda est, etiam nobis Chris- 

 tianis, operum charitatis continuatio. Quinetiam 

 discipulus amatus caeteris superstes fuit; et com- 

 plures ex patribus, praesertirn monachis sanctis et 

 eremitis, longaevi fuerint ; ut isti benediction! (toties 

 in lege veteri repetitae) minus detractum videatur 

 post aevum Servatoris, quam reliquis benedictioni- 

 bus terrenis. Verum ut hoc pro maximo bono 

 habeatur, proclive est. De modis assequendi ardua 

 inquisitio ; eoque magis, quod sit et opinionibus 

 falsis et praeconiis vanis depravata. Nam et quae 

 a turba medicorum de humore radicali et calore 

 naturali dici solent, sunt seductoria ; et laudes im- 

 modicae medicinarum chemicarum primo inflant ho 

 minum spes, deinde destituunt. 



